Source: https://www.riigiteataja.ee/akt/110052017002
Timestamp: 2020-06-04 18:25:37+00:00
Document Index: 1116966

Matched Legal Cases: ['§ 101', '§ 101', '§ 101', '§ 101', '§ 7', '§ 6']

§ 101 Toetuse maksmine enne kulutuste tegemist
RT I, 10.05.2017, 2
jõustumine 20.12.2016
05.05.2017 RT I, 10.05.2017, 1 13.05.2017
(3) Kui toetuse saajale on toetus välja makstud § 101 lõike 6 kohaselt enne kulutuste tegemist, võib ta esitada lõikes 1 sätestatud maksetaotluse pärast § 101 lõike 6 kohaselt välja makstud toetuse kasutamist abikõlblike kulude eest tasumiseks.
[RT I, 10.05.2017, 1 - jõust. 13.05.2017]
§ 101. Toetuse maksmine enne kulutuste tegemist
(1) Toetuse võib välja maksta pärast taotluse rahuldamise otsuse tegemist, kuid enne toetatava tegevuse osalist või täielikku elluviimist ja abikõlblike kulude eest tasumist, kui toetuse saaja on piisavalt usaldusväärne.
(2) Toetuse saaja loetakse piisavalt usaldusväärseks, kui:
1) tal ei ole riikliku maksu võlgnevust või tema riikliku maksu võla tasumine on ajatatud ning maksuvõla tasumise ajatamise korral on maksuvõlg tasutud ettenähtud summas;
3) ta on varem riigieelarvelistest või muudest Euroopa Liidu või välisvahenditest saadud ja tagasimaksmisele kuulunud summa tagasi maksnud või toetuse tagasimaksmise ajatamise korral on tagasimaksed tasunud ettenähtud summas;
4) ta on varem saadud toetust kasutanud sihipäraselt.
(3) Enne kulutuste tegemist toetuse väljamaksmist sooviv toetuse saaja esitab Ametile lisas 3 esitatud vormi kohase maksetaotluse, milles märgib kavandatavad kulud ja toetuse summa, mille väljamaksmist taotletakse.
(4) Toetuse väljamaksmist enne kulutuste tegemist võib taotleda kuni 30 protsendi ulatuses ühe toetuse taotluse kohta § 7 lõikes 3 nimetatud otsusega määratud toetuse summast üks kord kvartalis, kusjuures viimane maksetaotlus esitatakse hiljemalt taotluse esitamise aasta 1. oktoobriks.
(5) Enne kulutuste tegemist toetuse väljamaksmiseks järgmise lõikes 3 nimetatud maksetaotluse esitamist peavad olema tasutud eelmises maksetaotluses kavandatud kulud ja selle kohta peab Ametile olema esitatud asjakohane teave.
(6) Amet otsustab toetuse maksmise ja maksab toetuse välja 30 tööpäeva jooksul arvates lõikes 3 nimetatud maksetaotluse saamisest.
(7) Toetuse saaja võib saadud toetust kasutada üksnes nende abikõlblike kulude eest tasumiseks, mis on tehtud § 6 lõikes 1 sätestatud taotluse esitamise aasta 1. jaanuarist kuni 31. detsembrini.
Lisa 3 Maksetaotlus põllumajandusloomade aretustoetuse saamiseks enne kulutuste tegemist